पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस ने लाडवा हनुमान मंदिर के बाहर से बाइक चोरी करने के आरोपी को पकड़ा है। आरोपी की पहचान दशमेश नगर लाडवा निवासी रमनदीप के तौर पर हुई है। डीएसपी सुभाषचंद्र ने बताया कि 29 अप्रैल को कुम्हारों वाला मोहल्ला लाडवा निवासी कर्ण धीमान ने थाना लाडवा में शिकायत दर्ज करवाई थी 29 अप्रैल को दोपहर के समय हनुमान मंदिर लाडवा की पार्किंग से उसकी मोटरसाइकिल चोरी हो गई, शिकायतकर्ता ने बताया था जब उसने बाइक पार्किंग में खड़ी की थी, तब वहां लाडवा वासी रमनदीप घूम रहा था।
शिकायत पर थाना लाडवा पुलिस ने केस दर्ज कर जांच शुरू की थी। छानबीन के बाद हेड कांस्टेबल मुकेश कुमार की टीम ने लाडवा के दशमेश नगर निवासी रमनदीप को गिरफ्तार किया। आरोपी की निशानदेही पर पुलिस ने चोरी की मोटरसाइकिल बरामद की। गिरफ्तारी के बाद आरोपी को कोर्ट में पेश किया। जहां से उसे न्यायिक हिरासत में भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn